གྲང་རླུང་འུར་འུར་དུ་ལྡིང་ཞིང་བུ་ཡུག་སྨྱོས་པ་ལྟར་འཚུབ་སྟེ།ཁ་བའི་འདབ་མ་རེ་རེ་སྐར་མདའ་མང་པོར་གྱུར་ཏེ་ཟླ་བ་དང་འཕྲུལ་རྟའི་སྟེང་དུ་བབས།ཁོ་ཚང་གི་ཁྱམས་སུ་ཡང་ཁ་བའི་རི་མོ་ཆུ་རིས་མཆེད་པ་དང་འདྲ།དེ་དག་ལ་ཁ་ཡ་མི་བྱ་བའི་ཨ་ཁུ་ཉི་མས་སློག་པ་མཐུག་པོ་ཞིག་གིས་རང་ལུས་བཏུམས་ཏེ།ཁ་ཏོན་འདོན་ཅི་ཐུབ་བྱེད།བུ་ཆུང་སྐར་མས་ཁ་བའི་སྟེང་དུ་ཅི་ཡིན་མི་ཤེས་པའི་རི་མོ་ཞིག་འབྲི་བཞིན་ཡོད་མོད།བྲིས་ཏེ་ཡར་ལངས་མ་ཐགགྲང་རླུང་གིས་ཁོར་སྙད་བརྐོ་བ་ལྟར་ཤུལ་ཙམ་ཡང་མེད་པར་བྱས་འགྲོ།ལྷ་མོས་ལག་པ་གཉིས་ཐོད་ལ་ཁྱེར་ཏེ་འདབས་ཕྱོགས་ཀྱི་གནམ་ཐང་ཆེན་པོར་རྒྱང་ལྟ་བྱེད།